「赤子」跳轉嚟呢度。要睇第啲意思，請去【**赤子 (搞清楚)**】。

人嘅孲𤘅
**孲𤘅子**（，粵拼：ngaa4 aa1 zai2，個快撈 讀 (幫手·有關)），亦叫「**蘇蝦仔**」（粵拼： sou1 haa1 zai2，正寫**臊孲子**或者**蘇孲崽**），就咁**蘇蝦**，**BB**（粵拼：bi⁴ bi¹；有時寫成**啤啤**），男嬰叫 BB 仔，女嬰叫 BB 女，文言係「嬰」或者「嫛婗」，係啱啱出世到兩三歲嘅人仔。有時會單用**嬰**字夾埋其他字，代表孲𤘅子有關嘅嘢。

寫法、出處
-----

寫法
【孲𤘅子】出自《揚子方語》：『吳人謂赤子曰孲𤘅』。【孲】喺《集韻》：『孲，赤子也』。【蘇孲崽】出自《番禺縣志》：『廣州呼小兒曰蘇孲崽。蘇，生也，言新生者也』。【sou1】 呢個字有人寫做【臊】係指 BB 身上嘅氣味，寫作【臊孲仔】。文言書面語稱做【嬰】、【嬰兒】或【嬰孩】，《說文解字》話【嬰】字原本嘅意思係女人攬響頸上嘅貝殼（飾物），至於嚸解攞來指 BB 就無人肯定。而近代嘅「BB」或「啤啤」好可能由葡文嘅 **bebê** 或者英文嘅 **baby** 度出來 。

啱啱出世個樣
------

啱啱響阿媽度生出來嘅孲𤘅
出世無幾耐嘅孲𤘅
一出世嘅孲𤘅膊頭同個臗位窄，肚少少凸，手腳短。佢哋嘅平均重 3.2 kg，可以由 2.7 到 4.6 kg。平均身長 35.6–50.8 cm，未足月嘅 B 細啲。孲𤘅嘅頭大。

啱啱出世嘅孲𤘅，個頭佔個成個人好大份。頭蓋骨相對塊面係好大。大人嘅頭骨係佢個身長嘅八份一，孲𤘅就係四份一。啱啱出世嘅孲𤘅嘅頭骨未生埋，呢兩個軟軟哋嘅地方叫腦囟（fontanelle）。有個鑽石形、大嘅前腦囟，響頭嘅前頂方，同細三角形嘅後腦囟，響頭嘅後面。

有啲啱啱出世嘅孲𤘅，響膊頭、背脊、前臂、耳、塊面度有啲幼細嘅毛毛，叫胎毛（lanugo）。一般胎毛幾星期自己會甩。有啲 BB 出世嗰陣好多頭髮，有啲就無乜，有啲重光頭，頭皮上有層薄薄嘅頭泥，出世後洗頭就會甩，如果唔甩嘅話，可以加少少BB油，輕輕按摩。頭殼有啲瘀，眼有啲腫，遲啲會散。

孲𤘅出世時穿過陰道。頭會變形，拉長咗，幾日到幾星期會變返正常。

層白色嘅胎兒皮脂（vernix caseosa），啱啱響阿媽度生出來嘅孲𤘅
啱啱出世嗰陣，BB 嘅皮膚程暗藍色，一開始吸氣會變返正常膚色。重會有層白色嘅嘢，叫胎兒皮脂（vernix caseosa），有抗菌作用。腳仔手仔會甩皮，重有胎記，不過未必個個孲都會有。

BB 嘅性器官會紅腫，男𤘅仔個脧脧又大又紅，無論男女孲𤘅個胸都會大，係由於母體嘅激素造成嘅短暫情況。男女孲𤘅嘅可乳頭能會出奶，或 BB 女由陰道流出血/奶狀嘅液體，兩個情況都係正常嘅，好快會消失。 

孲𤘅嘅臍帶係藍白色，臍帶剪咗之後，會留返 2-5cm 喺度，三星期左右，就會乾、變黑、縮細，最後自己甩出來。有時醫院幫 B 嘅剪臍帶個位搽藥水防止感染，臍帶睇起來紫紫哋。

爾啲種種響啱啱出世嘅孲𤘅嘅特徵好快會消失。老少少嘅 BB 個樣好唔同，有人認為老少少嘅𤘅仔得意啲，亦有人覺得啱啱出世嘅好醜樣。

感觀
--

當 BB 唔瞓覺、唔喊、唔食奶嗰陣，就會乜都睇一餐，四圍𥄫，閃閃炩嘅就最鍾意。
唐人蘇蝦女
孲𤘅最鍾意俾人摸、掃、抱。抱住搖下佢，會畀BB好似喺媽媽肚裏面，俾胎水保護住咁、沖暖水涼、按摩通常可以令 BB 喊少啲。佢哋鍾意食手指、啜奶嘴。啜嘢係本能嚟嘅，畀 BB 食奶。 

BB 視力一般，只係睇到眼前 45厘米嘅嘢。雖然睇得唔遠，夠佢食人奶嗰陣睇到阿媽個樣，所以啲人話BB識認人，係真嘅。當 BB 唔瞓覺、唔喊、唔食奶嗰陣，就會乜都睇一餐。對啲色水對比大、複雜嘅花紋圖案特別有興趣。BB 最鐘意都係睇人嘅樣。

孲𤘅重喺阿媽肚裏面已經可以聽到體內發出嘅聲：阿媽嘅心跳、腸郁動嘅聲、人聲、車聲。胎裏面嘅 B 雖然浸喺羊水度係可以聽到聲。BB 對女聲反應好過男聲，因此可能解釋嚸解同 BB 講嘢嗰陣啲人會提高把聲。人聲，尤其是阿媽把聲，會令 BB 好舒服、有安全感。大大聲、爆音會嚇驚佢哋。

BB 一出世就對甜、酸、苦、鹹有反應，甜嘢就最鍾意。一出世嗅覺就好發達，喺第一星期，已經可以分辨到阿媽同第個女人啲奶嘅味道。

夭折率
---

夭折率係孲𤘅仔一歲之前死嘅比率。分兩種：出世頭 27 日死叫 neonatal death；第 28 日之後嘅叫 post-neonatal death。死因包括：缺水、感染、先天畸形、嬰兒猝死症（Sudden infant death 或就咁 SIDS ）
。

睇夭折率就知嗰個國家／地區嘅醫療狀況掂唔掂。夭折率顯示到孲𤘅仔／大肚婆嘅健康狀況、醫療設施夠唔夠、公共醫療政策／制度嘅成敗。夭折率越低就越掂 
。

食啲乜，照顧
------

BB 食人奶
BB 用奶樽飲奶

一係食阿媽啲奶（人奶），唔係就食特別加工牛奶（嬰兒配方）不過有時啲B對奶粉敏感，咁就要轉食豆奶，啲 B 越大，胃口越好。BB 吮嘅本能令到佢哋識得由阿媽乳頭度食奶，或者食奶嘴，亦係佢哋嘅本能去搵乳頭。如果阿媽唔肯或唔想餵人奶，或者餵唔到，可以食嬰兒配方或請奶媽。

餵人奶畀 BB 好處多，奶裏面有抗體 ，而飲人奶嘅 B 可以唔飲水，減少受到污遭水感染嘅機會。加上工牛奶無抗體，喺水源受污染嘅地方，有病嘅機會大升。只有人奶有齊 BB 要嘅抗體，有齊 BB 啲長肉嘅需要，雖然嬰兒配方久唔久改下去學人奶。

湊 BB 係一件好辛苦嘅事，特別係啲淨飲人奶嘅蘇孲，每兩個鐘頭要餵一次，阿媽阿爸無覺好瞓。

BB 唔識忍尿忍屎，喺一般嘅工業國家畀 BB 鴨尿片 。BB 唔識行，淨係識得爬同躝，所以要大人手抱，或者用孭帶，孭袋孭出街，而家啲孭帶可以孭前面或背脊後面。亦可以將個 B 放落 BB 車度推。

同細路一樣，大人會對待 BB 同一般大人唔同。有時候佢哋係萬人躉，特別俾人留意。好多地方唔使畀入場費，好似博物館，遊樂場咁，搭車唔使錢。隨住 BB 一路大，大人對佢嘅注意同優待亦減少。

睇下
--

* 細路
* 《所羅門王嘅審判》

註
-

1. ↑  孲:《康熙字典・寅集上》子部九畫:「互聯網檔案館嘅歸檔，歸檔日期2019年1月5號，. [【集韻】【類篇】𠀤於家切，音鴉。赤子也。【集韻】又曰：吳人謂赤子曰𤘅孲。」《康熙字典考證・寅集上》子部九畫：「『〔【揚子·方言】吳人謂赤子曰𤘅孲。』―謹按方言無此語，見集韻𤘅字註。謹將揚子方言改爲集韻又曰。 互聯網檔案館嘅歸檔，歸檔日期2019年1月8號，.」
2. ↑  𤘅:《康熙字典・巳集中》牙部三畫:「【集韻】牛加切，音牙。吳人謂赤子曰孲𤘅。 互聯網檔案館嘅歸檔，歸檔日期2019年1月17號，.」其後又稱伢。 互聯網檔案館嘅歸檔，歸檔日期2020年3月16號，.
3. ↑  音衣危，yi1 ngai4。「嫛，是也，言是人也，婗，其啼聲也，故因以名之也。」頁4。 383. （南唐）徐鍇：《說文解字繫傳》卷二十四，頁242。逢甲大學中國文學學系碩士班碩士論文[*失咗效嘅鏈*]
4. ↑  《康熙字典》208 頁。
5. ↑  陳伯煇、吳偉雄著，《生活粤語本字趣談》，55 頁，香港：中華書局，1998年。ISBN 962-231-894-0
6. ↑  《康熙字典》201頁。
7. ↑  〈《說文解字》【嬰】〉. 原著喺2016年3月4號歸檔. 喺2007年9月25號搵到.
8. ↑  英語在嶺南傳播的歷史與影響
9. ↑  Breast Lumps in Your Newborn Baby, WebMd，2019-06-25.
10. ↑  Devidayal (2005). "A Male Infant with Gynecomastia-Galactorrhea". *The Journal of Pediatrics*. **147** (5): 712. doi:10.1016/j.jpeds.2005.06.026. PMID 16291370. "full text" (PDF).
11. ↑  Hormonal effects in newborns, A.D.A.M Multimedia Encyclopedia, PennSate Health Milton S. Hershey Medical Center, 2019-06-03
12. ↑  Garrett, Eilidh (2007). *Infant Mortality: A Continuing Social Problem*. Ashgate Pub Co. ISBN 0754645932.
13. ↑  Hertz,, E (1994). "Social and environmental factors and life expectancy, infant mortality, and maternal mortality rates: results of a cross-national comparison". *Soc Sci Med.* (英文). **39** (1): 105–14. PMID 8066481. `{{cite journal}}`: `|access-date=` requires `|url=` (help); Cite has empty unknown parameters: `|laydate=`, `|laysource=`, `|laysummary=`、`|quotes=` (help); Unknown parameter `|coauthors=` ignored (`|author=` suggested) (help); Unknown parameter `|month=` ignored (help)CS1 maint: extra punctuation (link)
14. ↑  "The relationship between socioeconomic factors and maternal and infant health programs in 13 Argentine provinces". *Rev Panam Salud Publica* (西班牙文). **21** (4): 223–30. 2007. PMID 17612466. `{{cite journal}}`: `|access-date=` requires `|url=` (help); Cite has empty unknown parameters: `|laydate=`, `|laysource=`, `|laysummary=`、`|quotes=` (help); Unknown parameter `|coauthors=` ignored (`|author=` suggested) (help); Unknown parameter `|month=` ignored (help)
15. ↑  "Powdered Infant Formula: An Overview of Manufacturing Processes". Food and Drug Administration. 喺2007-03-27搵到.
16. ↑  母乳餵哺對嬰兒最好
17. ↑  〈衞生署：母乳是嬰兒最佳食糧〉. 原著喺2007年9月9號歸檔. 喺2007年9月25號搵到.

參攷
--

* Simkin, Penny (1992 (late 1991)). *Pregnancy, Childbirth and the Newborn: The Complete Guide*. Meadowbook Press. ISBN 0-88166-177-5. `{{cite book}}`: Check date values in: `|year=` (help); Unknown parameter `|address=` ignored (`|location=` suggested) (help); Unknown parameter `|coauthors=` ignored (`|author=` suggested) (help)

出面網頁
----


維基同享有多媒體嘅嘢：  
**孲𤘅子**

* American Academy of Pediatrics Professional organization for pediatricians in the United States, with parenting and disease information that pertains to infants and children
* CIA FactBook — Infant mortality rates in different countries and other health indicators
* The World Health Report 2005 – Make Every Mother and Child
* Swaddling Your Baby --University of Florida/IFAS Extension Department of Family, Youth and Community Sciences
* Make Baby Supply Kits for Newborns in Need  A non-profit organization suggests ways to help needy babies and children